Andy Chiodo

Andy Chiodo (s. 25. huhtikuuta 1983 Toronto, Kanada) on kanadalainen entinen jääkiekkomaalivahti ja nykyinen maalivahtivalmentaja. Chiodo pelasi viimeksi Itävallassa HC Innsbruckin riveissä ja siirtyi kauden 2017-2018 alusta OHL- joukkue Ottawa 67's:n maalivahtivalmentajaksi. == Ura == Chiodo pelasi ennen ammattilaisuraansa OHL-junioriliigan Toronto St. Michael's Majors -joukkueessa. New York Islanders varasi hänet NHL:ään kesällä 2001. Islanders ei kuitenkaan tehnyt Chiodon kanssa sopimusta, minkä vuoksi hän tuli uudestaan varauskelpoiseksi. Pittsburgh Penguins otti Chiodon uudestaan kesällä 2003 199. varausvuorolla. Chiodo aloitti ammattilaisuransa 2003–2004, jolloin pääsi pelaamaan muutamassa pelissä Pittsburghissa. Pääosa kaudesta meni kuitenkin AHL-joukkue Wilkes-Barre/Scranton Penguinsissa, joka eteni aina AHL:n finaaleihin asti häviten kuitenkin Milwaukee Admiralsille. Seuraavien kahden kauden aikana Chiodo ei pelannut yhtään NHL-ottelua ja joutui pelaamaan useita otteluita myös ECHL:n Wheeling Nailersissa. Pohjois-Amerikan vuosinaan Chiodo osallistui otteluissa muutaman kerran tappeluihin, joissa vastustajina oli muun muassa Ottawan Ray Emery sekä AHL:n finaalisarjassa Antero Niittymäki. Kaudeksi 2006–2007 Chiodo siirtyi SM-liigaan. Hän teki vuoden sopimuksen Kärppien kanssa. Chiodo loukkaantui kuitenkin harjoituskaudella ja sopimus purettiin, kun Kärppien Tuomas Tarkki nousi liigan huippuihin. Tämän jälkeen Chiodo siirtyi hetkeksi Jokereihin, mutta parin ottelun jälkeen myös Helsingissä ottelut päättyivät loukkaantumiseen. Hieman ennen SM-liigan siirtoajan umpeutumista Chiodo siirtyi HPK:hon, jonka riveissä pelasi loistavat pudotuspelit voittaen myös SM-pronssia. Kauden päätyttyä Chiodon ennustettiin suuntaavan Pohjois-Amerikkaan, mutta jopa HPK:n seurajohdon yllätykseksi hän pyysi uutta sopimusta. Sopimusehdotus annettiin ja mietinnän jälkeen Chiodo päätti jatkaa HPK:ssa myös kaudella 2007-2008. Chiodo kuitenkin palasi kesken kauden takaisin Ouluun, jossa voitti Kärppien riveissä Suomen mestaruuden. Kaudeksi 2008-2009 Chiodo siirtyi Valko-Venäjälle, KHL-seura Minskin Dynamoon. Elokuussa 2009 Chiodo teki kaksisuuntaisen yhden vuoden sopimuksen Ottawa Senatorsin kanssa. Marraskuussa 2013 Chiodo hankittiin Tapparassa epäonnistuneen Zoltán Hetényin tilalle kauden loppuun kestävällä sopimuksella.http://www.liiga.fi/arkisto/tappara/maalivahti-andy-chiodo- tapparaan.html == Seurat == * 2000–2003 Toronto St. Michael's Majors (OHL) * 2003–2004 Pittsburgh Penguins (NHL) / Wilkes-Barre/Scranton Penguins (AHL) / Wheeling Nailers (ECHL) * 2004–2006 Wilkes-Barre/Scranton Penguins (AHL) / Wheeling Nailers (ECHL) * 2006–2007 Oulun Kärpät (SM-liiga) / Jokerit (SM- liiga) / HPK (SM-liiga) * 2007–2008 HPK (SM-Liiga) / Kärpät (SM-liiga) * 2008-2009 Dinamo Minsk (KHL) * 2009–2010 Binghamton Senators (AHL) / Elmira Jackals (ECHL) * 2010–2013 EC KAC (EBEL) * 2013 Bakersfield Condors (ECHL) * 2013–2014 Tappara (SM-liiga) / LeKi (Mestis) * 2014-2015 Olimpija Ljubljana (EBEL) * 2015 KalPa (SM-liiga) * 2015-2017 HC Innsbruck (EBEL) == Saavutukset == * Calder Cup -finaalit (2004) * SM-pronssia (2007) * Suomen mestaruus (2008) * Itävallan mestaruus 2013 * SM-hopeaa (2014) ==Lähteet== * * Andy Chiodo Tapparaan ===Viitteet=== == Aiheesta muualla == * HPK:n pelaajakuva * Jatkoaika.com:n pelaajakuva * Hockeygoalies.org pelaajakuva * Luokka:Kanadalaiset jääkiekkomaalivahdit Luokka:Kanadanitalialaiset Luokka:New York Islandersin varaamat pelaajat Luokka:Pittsburgh Penguinsin varaamat pelaajat Luokka:Vuonna 1983 syntyneet Luokka:Elävät henkilöt